
Despre articol Rezumat 
Istoric: În prezentarea de față mă voi opri asupra a două concepte, apartinind unor do- 
Primit 18 iunie 2019 menii înrudite din cadrul științelor filologice (translingvistica si portretul per- 
Acceptat 16 iulie 2019 sonajelor) şi voi urmări cum anume se individualizează o abordare lingvistică în 
Publicat 7 noiembrie 2019 contextul artei cuvîntului. 

Situatiile translingvistice de comunicare sînt caracteristicile specifice ale con- 
Cuvinte-cheie: duitei verbale bi- sau multilingve si rezultá din abordarea holisticá a repertoriu- 
discurs translingvistic lui lingvistic al vorbitorului. Conceptul desemneazá modul complex si dinamic 
comunicare transculturalá de exprimare a vorbitorului, in care se activează resursele lingvistice adecvate 
profilul bi(multilingv) contextului, depăşind limitele limbilor vorbite. În analiza constituirii de sens 
arta cuvîntului din cadrul operei lecturate, voi încerca să urmăresc cum anume un fenomen 


lingvistic capătă actualizare prin arta cuvîntului ca mijloc de caracterizare a per- 
sonajelor și de creare a culorii locale. În demersul euristic al investigaţiei, după 
clarificarea conceptelor-cheie, voi urmări principalele forme ale constituirii spa- 
tiului translingvistic pe baza analizei corpusului elaborat după romanul avut în 
vedere. 


1. Spaţiul translingvistic şi comunicarea literară 


Conceptul de situaţii zrazslingvistice de comunicare este un termen relativ nou în domeniul lingvisticii 
aplicate şi desemnează aceca abilitate a vorbitorului bi(multi)lingv de a valorifica, în manifestarea Sinelui 
şi a intenţiei sale de comunicare, întregul repertoriu lingvistic de care dispune la un moment dat, chiar 
cu depășirea limitelor sistemelor lingvistice. Termenul a fost folosit iniţial în domeniul pedagogiei limbii 
de către Cen Williams, în 1994, sub denumirea galeză de trawsieithu (Lewis et al., în Todor et al., 2019, 
p. 285) pentru a desemna acele situaţii de dialog școlar cînd s-au activat două limbi; în cazul citat elevii au 
lecturat în galeză şi au scris sau au vorbit despre texte în limba engleză. 

Referentul conceptului desemnat prin acest termen reprezintă o realitate socio- si psiholingvisticá care 
l-a preocupat de mult pe specialiștii din domeniu. Din punct de vedere lingvistic, schimbarea registrelor 
de comunicare a căpătat de-a lungul timpului reinterpretări diferite, ceea ce se poate urmări și prin ac- 
ceptiunile conturate termenului de-a lungul traiectoriei sale diacronice. De numele lui Ferguson (1959) 
se leagă prima teoretizare a acestei realități, desemnind prin termenul de diglosie schimbările registrelor 
înalte (în primul rînd scrise, oficiale) şi cotidiene (în primul rînd orale) ale vorbirii. Reinterpretarea acestui 
concept apare în scrierile lui Fishman (1970, 2000) lărgindu-se sfera semantică a termenului prin referire 
şi la situaţiile bilingve de comunicare, în care limbile se activează în funcţie de specificul formal (oficial) 
şi informal al contextului de comunicare. Mai tîrziu, în literatura de specialitate se introduce termenul 
de schimbare de cod lingvistic sau codică, care desemnează activarea alternativă a limbilor (Holmes & 
Wilson, 2017), iar această folosire combinativă poate atinge diferitele niveluri ale sistemului lingvistic 
(de la nivelul fonetico-fonologic, la cel sintactico-semantic), concretizindu-se la nivel intrapropozitional, 
interpropozitional si la nivelul discursului. Avînd la bază specificul situaţiei de comunicare, conceptul 
de schimbare de cod lingvistic, este interpretat în funcţie de cîmpul motivational al vorbitorului și astfel, 

fenomenul se interpretează prin raportare la intenția comunicării (Bartha, 1999; Navracsics, 2000; Benó, 
2008), cum ar fi: personalizarea mesajului, semnalarea schimbării temei de discuţie, citarea, marcarea 
distantárii sau a identificării/non-identificării cu o situaţie dată, etc. (Tódor er al., 2019, p. 209). 

Abordarea holistică a producţiei verbale a implicat apariţia unui nou concept, răspîndit într-un timp 
relativ scurt ca termen generic (Wei, 2005, 2018; Cenoz & Gorter, 2017), căci percepe producţia verbală în 
praxisul vorbirii, în raport cu deciziile lingvistice, strategiile de activare a limbilor, experintele de învăţare 
şi de comunicare; este o „teorie pragmatică” a limbii (Wei, 2018). Astfel, după Garcia & Wei (2014, 
p. 45) asistăm la un proces de constituire de sens, prin activarea tuturor registrelor lingvistice de care dis- 
pune individul, căci „activarea limbilor şi schimbările de cod în cazul vorbitorului bilingv sînt manifestări 
socio-culturale, determinate relational" (Wei, 2011, p. 2). Abordarea translingvistică interpretează pro- 
cesul constituirii de sens în corelaţie cu determinantii socio-culturali si lingvistici ai comunicării, „spaţiul 
translingvistic fiind o experienţă socială cu implicare afectivă intensă” (Wei, 2011, 2018). 

Interpretarea termenului de translingvistică ne va de încă mult timp bătăi de cap, dar la ora actuală, 
pe baza literaturii de specialitate se poate conchide că diferența majoră dintre cele două concepte este 
determinată de abordarea oferită repertoriului lingvsitic, de modul de conservare, de calitatea achiziţiei, 
de specificul reactivării stimulilor lingvistici. În Dicționarul de lingvistică aplicată se specifică faptul că 
„Specialiştii consideră că situaţiile translingvistice diferă de fenomenul de codică (de schimbare a codu- 
lui lingvistic), deoarece acest ultim concept vizează alternarea diferitelor structuri de limbă, iar în cazul 
interpretării situaţiilor translingvistice se porneşte de la premisa că vorbitorul dispune de un repertoriu 
lingvistic complex (Gorter & Cenoz, 2015), din care îşi alege resursele lingvistice adecvate contextului, 
astfel aceste situaţii de vorbire depăşesc limitele limbilor vorbite (García & Wei, 2014, p. 22)" (Tódor er 
al., 2019, p. 285). Este greu de delimitat sfera de cuprindere a termenilor de codică, respectiv de situaţie 
translingvisticá, cert este că cele două concepte aparţin unor abordări teoretice diferite ale exitentei £7 şi 
printre limbi, gradul de diferenţiere fiind determinat de condiţii extrinsece, (cum ar fi: cadrul teoretic, ide- 
ologia, normele, statutul unei limbi etc.) si intrinsece (cum ar fi: mediul lingvistic apropiat al individului, 
intenţia comunicării). 

În lucrarea de fatá voi apela la termenul de translingvistică, deoarece oferă posibilitatea interpretării 
conduitei verbale în bipolaritatea ei. Interpretez modul de manifestare a personajelor, pe de o parte, ca 
manifestări ale Sinelui, ale modului de a fi în si între limbi diferite, iar, pe de altă parte, ca răspunsuri 
formulate la contextul socio-lingvistic si interpersonal în care sînt plasați, fiind reacții firești ale persona- 
jelor, formulate în contextul unui spațiu lingvistic specific. Aici, portretul Melindei din romanul studiat 
este un astfel de element reprezentativ prin strădania si preocuparea ei de a se face de înțeles. Asistăm 
în universul de creație oferit de opera lui Caius Dobrescu, la scene ale vorbirii spontane, cotidiene unde 
accentul se pune pe praxis, pe ideea de a se face de înţeles. Din această perspectivă devine interesantă 
modul de căutare a cuvintelor potrivite, precum şi observarea strategiilor de comunicare găsite pentru 
rezolvarea unor situaţii de impas comunicational. Pentru argumentarea bipolaritátii voi apela la ceea ce 
Eugen Coșeriu a reformulat din perspectiva dublei determinări astfel: „Limbajul este înţelegere a ființei, 
dar nu din partea unui subiect absolut, nici a individului empiric, ci din partea omului istoric care, tocmai 
de aceea, este în același timp o entitate socială. În acest sens, limbajul este fundamental pentru definirea 
omului. Pe de o parte este /ogos, înțelegerea fiinţei; pe de altă parte este /ogos intersubiectiv, formă şi expresie 
a istoricitátii omului. Omul trăiește într-o lume lingvistică pe care o creează el însuși ca ființă istorică” 
(Coșeriu, 2009, p. 52). Comunicarea translingvisticá este, în același timp, un mod de relationare verbală 
activat de contextul socio-lingvistic, deci o ilustrare a faptului că limba este un fenomen determinat social. 
Astfel, în literatura de specialitate Gumperz (1982), Gafaranga & Torras i Calvo (2001), Canagarajah 
(2011), Cenoz & Gorter (2017) susţin ideea că acest tip de decizie lingvistică îndeplinește funcţia de 
organizare, structurare de discurs, este o strategie de monitorizare a resurselor vebale. Situatiile transling- 

vistice desemnează acele contexte de comunicare (Wei, 2005, p. 2011) care se concretizează în insertia 
elementelor altei limbi în vorbirea spontană, de bază. Motivația este complexă: în primul rînd pentru 
a sustine eficienţa comunicării, precizia transmiterii mesajului, dar se poate datora și lejerităţii activării 
limbilor sau nesigurantelor în stabilirea limbii de bază a comunicării (Gafaranga & Torras i Calvo, 2001). 

Abordările mai sus prezentate, vizează perspective teoretice diferite, complementare asupra concep- 
tului care oferă posibilitatea unor reinterpretări funcţionale ale conduitei verbale. Această manieră de 
percepere a vorbitorului implică, de asemenea, interpretarea manifestărilor verbale drept texte aisberg, căci 
ele capătă prezenţe prin motivațiile, deciziile vorbitorului. Vorbitorul nu poate fi înţeles decît relational, 
participativ, activ si reactiv la stimulii exteriori. 

Comunicarea literară diferă de cea cotidiană prin faptul că aceasta capătă valenţe interpretative com- 
plexe. Diferenţa majoră este asigurată tocmai de regulile complementare, proprii sistemului creaţiei lite- 
rare (Corti, 1981, p. 82). Autorul unei opere literare poate produce devieri, transformări, rupturi individu- 
ale prin care se conturează un sistem semiologic cultural specific. În comunicarea literară, raportul dintre 
codul primar sau sensul de suprafaţă și sensurile ascunse capătă altă configuraţie, în favoarea sensurilor 
subiacente (Corti, 1981). Cornea (1998) remarcă ideea că de fapt codurile literare conţin un număr 
indefinit de simboluri, iar acestea devin doar partial explicite. Textul literar reprezintă o materie vie în 
țesătura căreia artistul se mișcă după o lege individuală, prin care oferă una dintre direcţiile posibile în care 
se pot actualiza virtualităţile limbii (Corti, 1981), conturînd astfel semantica secundară a textului. 

În analiza textului lui Caius Dobrescu, problematica translingvisticii se plasează tocmai la nivelul sem- 
naticii secundare, căci in acest caz codul idiolectal al cărţii, apare ca mijloc de caracterizare a personajelor si 
de creare a culorii locale. Cititorul obișnuit cu mijloacele consacrate de caracterizare și de creare a culorii 
locale (prin arhaisme, regionalisme sau sociolecte), în mod cert va fi surprins de configuraţia spaţiului ling- 
vistic pe care îl va regăsi prin lectura romanului Moarte în ținutul secuilor, de Caius Dobrescu. În această 
scriere, limbile şi complementaritatea lor devin într-un mod inedit forme de articulare a unei realități 
multiculturale, de re-creare a realităţii transculturale și reprezintă strategii de organizare a coordonatelor 
spatio-temporale ale textului. 


2. Câteva cuvinte despre carte si autor 


Caius Dobrescu (născut în anul 1966) este un poet, eseist, romanciar român, contemporan. A debutat in 
volumul colectiv de poezii, cu titlul Pauză de respirație, alături de Andrei Bodiu, Marius Oprea, Simona 
Popescu, în anul 1991. 

Romanul Moarte în ținutul secuilor a apărut în anul 2017 (Crime Scene Press) şi reprezintă primul din 
seria Vlad Lupu [romanele ulterioare sînt: Praf fn ochi (2017) şi Recviem pentru nimeni (2018)]. Aşa cum 
reiese din Argument, unde sînt prezentaţi protagoniștii romanului, cartea propune o întîmplare centrală 
(se prezintă prin intermediul personajului principal, arheologul Vlad Lupu dezgroparea unor schelete din 
trecut) întregită prin istorisile, naratiunile conexe, constituite pe baza temei centrale. Dincolo de acest 
plan narativ, cartea oferă psihologia rupturii si a încercării de reconstituire a armoniei, căci personajele 
romanului s-au socializat într-o societate „multilateral dezvoltată” a perioadei de dinainte de '98 decem- 
brie, cu mijloacele de autoapărere bine constituite (lectura, umorul negru), iar „în inima prezentului” își 
reinterpretează propriile existente, fără a se putea lepáda de mástile trecutului. Locul acţiunii este Braşovul 
şi Ţinutul Secuiesc. Lectura cărţii ne plasează într-o lume iprermediară, e o lume suspendată intre memoria 
trecutului si interpretările prezentului, între comedia neagră și jocul absurd al mástilor. Această lume 
capătă articulare printr-un limbaj constituit prin articularea paralelă și complementară a limbilor. 


3. Lingvistica textuală si cadrele contextului 


Analiza de faţă își propune să ofere o perspectivă centrată pe lingvistica textuală, o lectură care trece din- 
colo de analiza transfrastică, fiind preocupată de a descrie mecanismele de funcţionare ale semnelor în 

organizarea transfrastică a limbajului (Vlad, 2000), de producerea co- si contextuală de sens (Coșeriu, 
2013; Dospinescu, 2008), de modul cum înglobează textul spusul si nespusul, „cuvintele” si „ne-cuvintele” 
(Nichita Stănescu) partea explicită si implicită, textul aisberg (Vlad, 2000). Limbajul în cazul textului 
studiat devine o strategie de organizare a cadrului, permiţînd crearea unui univers specific de discurs, a 
unui sistem de semnificaţii care se constituie prin amestecarea sau confundarea universurilor de discursuri 
articulate prin limbi diferite. Din acest amestec și din aceste rupturi ale cuvintelor și necuvintelor! autorul 
ajunge la nivelul unei metasemantici, la „un joc de limbaj” obţinut prin Pipersemn, constituit transfrastic, 
translingvistic si transcultural. Autorul readuce pe scenă comunicarea din viaţa reală, uzul și obiceiurile 
de activare a limbilor, fapt pentru care depăşeşte cadrul consacrat de normele-standard ale unui sistem 
lingvistic și le valorifică funcţiile artistice ale contopirii si intersectárii experienţelor lingvistice și culturale 


2 constituit dintr- 


diferite. Asistăm în acest text la ruptura convențiilor, căci se conturează un Pipersemn 
un cod idiolectal specific, prin unități translingvistice. Astfel, autorul transformă funcția referentialá a 
limbii, acordă alte valori expresive investind cu funcțiile comunicării culturale și interculturale prin care 
se creionează portrete, locuri, cadre, fețele diferite ale comportamentului bi(multi)lingv. Expresivitatea în 
acest context rezultă din valorificarea vitalitátii îmbinărilor translingvistice. Unitățile translingvistice apar 
ca mărci ale unei realități spatio-temporale si ca expresii ale întrepătrunderii culturale. 

Arhitectura textului studiat înglobează structura de suprafață a operei, prin prezentarea evenimen- 
telor, întâlnirilor, căutărilor si a descoperirilor. Conţinutul capătă valoare prin forma expresiei. Astfel 
nivelul tematic al romanului este întregit prin nivelul expresiei, structura profundă a cărții. De aici de- 
rivă principalele întrebări ale lecturii interpretative: Care sînt, în romanul analizat, principalele tehnici, 
modalități şi procedee prin care se constituie structura profundă a operei? Care sînt principalele niveluri 
în conturarea portretului bilingv si bicultural? În examinarea acestui aspect, ne-am bazat pe acele 120 
de situaţii translingvistice pe care le-am „extras” din textul romanului studiat (numărul lor este mult 
mai mare) pentru a constitui corpusul examinării. Aceste unităţi translingvistice reprezintă situaţii de 
comunicare pe care autorul romanului le alege pentru conturarea portretelor socializate in limbi si culturi 
diferite, complementare. 


4. Portretul conduitei verbale 


Un element structurant al lecturii noastre a reprezentat conceptul de portret, conturat in acest roman prin 
posibilitatea unei lecturii „paralele”, în sensul că prin destinele prezentate asistăm la creionarea unor por- 
trete intrinsece, articulate într-o manieră verbală inedită. Măiestria acestei perspective interioare își spune 
cuvîntul atunci cînd eul desfășurat, plasat în diferite situaţii de acţiune si de comunicare se autodefineste 
prin experintele trecutului și ale prezentului, naratiunile eului căpătînd astfel o intertextualitate (despre 
care risc să spun că în absenţa lecturilor anterioare cititorul poate rămîne la nivelul lecturii inocente). 

Pe planul realizării concrete a portretelor distingem următoarele niveluri fundamentale, prezentate 
sintetic în tabelul de mai jos. Distingem A) uz nivel textual intercultural (unde prin cultură înțeleg pe cea 
dobîndită prin lectură) si un B) zivel al interdiscursului, concretizat în întîlnirea textelor şi experienţelor de 
lectură trecute și actualizate. C) Cea de a treia dimensiune a portretului este dimensiunea translingvistică, 
adică situaţiile de comunicare caracterizate prin diversele forme ale întrepătrunderilor interlingvistice. 
Stilul romanului ilustrazá o ipterzextualitate articulată firesc, ludic. Iată cîteva exemple ilustrative: „Monty 
Pyton-ul braşovean” (9); „e clar, ca pe orice Scufitá Roşie, te atrage în primul rînd lupu” (18); »...Dacă îmi 
spui să aduc la suprafață tot ce-mi amintesc mai repede, așa pe sofa de psihanalist...” (9); „Eu însă, draga mea, 
am să-ți vorbesc în stilul direct și limpede al Germaniei post-63iste. În care franchetea lui Luther s-a încrucișat 


lFolosesc cei doi termeni consacrați în universul poetic stănescian, adaptat contextului. Prin cuvînt, in acest context, 
înţeleg aceea entitate lexicală autonomă, unitară care în cadrul unui sistem lingvistic poate fi perceput ca întrunire bipolară de 
semnificant și semnificat. Prin zecuvízt înţeleg acele unităţi lexicale care doar din perspectiva unui alt sistem lingvistic capătă 
referentialitate. 

?Folosesc termenul de hipersemn cu sensul de text construit prin transformarea sau imitarea altui text (Nagy, 2015; Corti, 


1981). 

Nivelurile lecturii Referent Exemple din roman 

1. Nivel textual Cultura lecturii „Monty Pyton-ul braşovean” (9) , „...e clar, ca pe 
inter-cultural orice Scufitá Roşie, te atrage în primul rînd lupu” 

(18p) 

2. Nivelul Un enunț care are. „Aşa, de la Arad, horonka-tronka" (27) 

inter-discursului marginile populate  „...trîntește o de-asta de-a lui, de stă míta-n coadă” 
de alte enunturi (89) 
3.  Translingvistic „Afon, da, áfonya, cum ar spune Melinda. Ştii ce 


inseamná afonya? Afine!" (15) 


Tabela 1: Nivelurile constituirii portretului bilingv, bicultural 


cu icnetele viscerale ale lui Janice Jopplin si marxismul sexual al Rotte Armee Faktion." (16); „În care nu știi 
cine sa-a-de, cum cînta măscăriciul ăla slinos, în cenaclul Grasului, de pe vremuri.” (10); „Dar mafiotii sînt si 
ei oameni. De fapt, peste tot același lucru, legea lui Ohm: fii om cu mine, ca să fiu om cu tine" (20); „Nebunel 
si trinteste o de-asta de-a lui, de stă mița-n coadă.” (38). 

Cel de al doilea nivel, este nivelul interdiscursului prin care înţelegem un enunţ care are marginile po- 
pulate de alte enunturi (terminologia lui Foucault, in Dospinescu, 2008), o alternativă a intertextualitátii, 
o interacţiune „a două sau mai multe discursuri a căror configurare originară nu poate fi reconstituită, dar 
favorizează producerea de semnificaţii implicite" (Nagy, 2015, p. 194). Interdiscursul pregătește elemen- 
tele intradiscursului ca topos al desfășurării regulilor, care urmează logica limbii de bază, fără susţinerea 
altor elemente cu scopul de a produce înțelegerea (Nagy, 2015). Nivelul intralingvistic al textului în acest 
caz aduce elementele și situaţiile translingvistice de comunicare, bazate pe ruptura coerentei unui sistem 
lingvistic, prin activarea complementară a limbilor. Iată cîteva exemple ilustrative din textul romanului: 


».cAutind prin brelocuri cu laternă, unghiere, calendare, iconiţe 3D, maimuțe care ţipă si cărora 
li se luminează ochii cînd apeşi pe urechi, teancuri de post-it si mai ales, da, mai ales, über alles, 
überhaupt, pixuri. Zeci si zeci.” (7) 

„OK. Pe tine te interesează Vlad. Ba da. Stop bullshiting me, nu-mi mai turan despre dinamica 
mentalităților, rețele sociale, contracultura în vremea lui Ceauşescu.” (9) 


Romanul debutează cu vocea eului narator, in drum spre locul acţiunii. Introducerea în locul si atmosfera 
acţiunii se realizează prin conturarea unui spatiu multilingv: limba dominantă (de bază) a comunicării e 
cea română, însă în funcţie de situatie, se apelează la germană, maghiară, engleză. Armosfera sufocantă a 
trenului redă un mod de a percepe haosul balcanic de către un străin, avînd perspectiva receptorului din 
afară care ajunge treptat în Ţinutul Secuilor și devine actorul cimpului relational. Atmosfera din tren este 
redată sugestiv: ,Urmáreste-má cu atenţie, schau mal, stai pe jumătate adormit, pe trei sferturi, quatsch, nici 
eu nu știu cât de...” (7); »..-Și așa am ajuns din nou în România. De fapt, în Szeklerland, Szekelyfold, Tara 
Secuilor.” (18). 

Cel de-al treilea nivel textual reprezintă prin organizarea ei lingvistică nivelul translingvistic care ca- 
pătă diferite forme de realizare si vizează diferitele unităţi, niveluri ale limbii. Apar în text: 


a. situaţii translingvistice cu accent interferenţial marcat chiar și în textul romanului: 


»-Igen, nemzetkozi, internațional. A fost la Olimpiade si aga...campiona mondial...la, no, cum 
îi spune?...asztalitenisz" (24) 


»- A fugit ündeva..." (27) 
b. situatii translingvistice cu lexem-stráin adaptat: 


„Se pare că în toată povestea e implicat si un Rumâniendeutscher de-al tău, un german din 
România.” (19) 

„să facă buliparty” (29) 


„Dar pentru moment toate chestiile astea din capul meu aveau să intre în stand-by” (44) 
c. situații translingvistice prin insertie de cuvinte, structuri: 


„Afon, da, áfonya, cum ar spune Melinda. Stii ce înseamnă afonya? Afine!” (15) 
„A fost echt, a fost de-adevărat” (14) 

„Asa. No, el e...Si el e puszipajtas, se pupă-n bot cu Marin Manta.” (29) 

„Ceea ce ne învață pastorul Astner la catehism nu e doar un Witz, un banc.” (40) 


„Ei bine, predestinare spun, cînd mă uit înapoi. Fiindcă, ach, du, Karina, süßes Kind, nu era 
oare groapa din mijlocul casei un semn, o prefigurare?” (41) 


d. situații de valorificare a elementelor vorbirii orale dintr-o altă limbă: 


„Ei bine, într-un fel, ființa aceea de abur, nimfa-vinzátor ambulant, naiada-pusher, m-a con- 
dus la ea. Ceea ce înseamnă că e OK, că așa trebuia să fie. Musai. A szerelemnek, cred că se 
spune. A szerelem. La Melinda.” (8) 


„În care nu ştii ci-i-ne sa-a-ade..." (41) 

„Evident că s-a precipitat spre mine: 
Evident tat 

— loi, auch, scuze, scuze, bocs!” (48) 


În cazul acestor treceri, transpuneri inter-lingvistice, autorul este atent si la receptorii săi, la constituirea 
înţelegerii chiar şi în cazul unui vorbitor monolingv sau a acelora pentru care necunoasterea anumitor 
cuvinte din limba celuilalt ar putea provoca dificultăţi de înțelegere. Soluţia găsită pentru rezolvarea 
acestor situaţii constă în repetarea sau reformularea idelor și în limba de bază a comunicării. Iată cîteva 
exemple din roman: „Eintritt streng verboten. Intrarea strict interzisă. Acolo nu avea voie nimeni, în afara 
personajului” (42); „Die Fresse des Mórders. Mutra asasinului” (13). 

În conturarea portretelor, dincolo de tehnicile „du-te-vino” dintre două sau trei limbi, apar scene 
prin care se conturează indirect alte elemente ale conduitei verbale. Sint ilustrative din acest punct de 
vedere situaţiile de comunicare prin care putem observa cum vorbitorii își compensează hiatusul lexical 
sau nesiguranța exprimării, prin strategii diferite de căutare a cuvîntului potrivit, cum ar fi: descrierile ex- 
plicative introduse cu scopul de a se face de înţeles sau valorificarea din repertoriul lingvistic al cuvintelor, 
expresiilor, trecînd peste cadrul oferit de un sistem lingvistic. 

În discuţia cu Melinda, V Lupu: 


»— E mare bai cu fiul, ştii, cu fiul... 

— Al cui fiu? 

— A lui omul ăsta. 

- Despre fiul lui Manta nu aveam habar. Desi a rezultat că ar fi trebuit să am." (26) 


„— Asta si fiindcă el nu este, no, în țară. Se pare că a fugit úndeva la Karibik, no ceva trópusi sziget, 
no. 

- Insulá tropicală? Am ridicat si mai tare din spríncene. 

— Igaz, așa, trópicala, si de acolo dă din cînd în cînd cite o, asta, ca la revoluție, cum se spune?, 
proclamaţie, no, aga..." (277) 


„Nu intră la capul lui ce important este asta, az erdő, pădurea, plámín prin care respiră az bolygó, 
planeta...” (28) 


Alături de vorbirea spontană a personajelor, apare din cînd în cînd și vocea naratorului, şi reflectiile acestuia 
asupra modului de exprimare a personajelor: „Ach, cît era de dulce amestecul de accent secuiesc şi accent 
ardelenesc al valahilor, al Bloch-ilor, cum ar fi spus strămoşii mei sagi..." (28) 

5. Un alt fel de portret... în oglindă 


Plăcerea lecturii acestui roman rezultă în primul rînd din rupuri și contopiri ale alteritátii, prin redistri- 
buirea limbajului. Asistăm la un fel „de a găuri discursul fără a-l face lipsit de sens” (Barthes, 1994, p. 15), 
căci rupturile lingvistice în acest text sînt supravegheate tocmai pentru a reda manifestările spontane ale 
vorbitorilor bi(multi)lingvi si bi(multi culturali. Astfel, putem percepe amprenta socio-lingvisticá a con- 
duitei verbale, realizată prin reelaborarea stilistică a structurii sintagmatice. Asemenea portret, apartinind 
aceluiași topos socio-cultural și lingvistic, apare într-un alt roman apărut în același an cu opera lui Caius 
Dobrescu. Este vorba de caracterizarea indirectă a conduitei bilingve în romanul lui Gábor, Vida Egy 
dadogás története |Istorisirea unei bilbiieli]. În această scriere se conturează portretul invers al conduitei 
verbale bilingve, căci aici asistăm nu atit la valorificarea, cit mai degrabă la substituirea, chiar refularea re- 
pertoriilor lingvistice. Este vorba de portretul lui Fjodor bácsi (nea, nenea Fjodor) un maghiar románizat. 


„Nea Fjodor se considera maghiar, dar stia mai bine românește, vorbea o limbă mixtă ciudată, care 
mai tîrziu îmi reevoca ceangăii, desi intonaţia lui maghiară era de pe cîmpie, accentul lui românesc 
nu era al locului, ci acel vorbit de olteni, muzicalitea românească şi duritatea ungurească erau la el 
într-o opoziţie ciudată. De la noi întotdeauna cerea scuze că nu ştie bine ungurește. Acest lucru pe 
mine mă deranja, căci am avut impresia că vorbește foarte bine, dar nu prea vrea să vorbească.” 


(Vida, 2017, p. 185) 


Portretul de faţă ne oferă o dimensiune intrinsecă a conduitei verbale, care, în opoziţie cu activarea liberă, 
eterogenă si complementară a limbilor conturate în cazul personajelor lui Caius Dobrescu aduce imaginea 
unei vitalităţi lingvistice închise în cadranele unui control restrictiv. 


6. Concluzii 


În acest studiu, concetrindu-má asupra lecturii universului artistic creat în romanul Moarte în tinutul 
secuilor, de Caius Dobrescu, am încercat să urmăresc modul cum lingvistica textului devine un constituent 
al arhitecturii creaţiei. Desigur, acest mod de re-lectură presupune urmărirea modului cum procedeele 
inventariate mai sus vor fi sau nu preluate si continuate în celelalte romane ale acestui ciclu. Cert este că în 
romanul lecturat, asistăm prin rupturile interlingvistice şi contopirea alteritátii la redistribuirea limbii. 
Autorul creează un hipersemn constituit dintr-un cod idiolectal specific, translingvistic si transfrastic, 
prin care oferă posibilitatea interpretării »ze£asemantice. Expresivitatea rezultă din valorificarea vitalitátii 
îmbinărilor translingvistice. 

Prin aceste treceri, prin acest du-te-vino între limbi, funcţia referenţială a limbii este investit cu alte 
valente, cápátind prin sensurile de suprafaţă si cele subiacente funcţii culturale şi interculturale. În acest 
context sînt prezentate în acest roman portrete, locuri, spatii, cadre, fete care împreună redau ceva din 
strădania căutării cuvîntului potrivit prin raportare la peisajul și conduita (multi)lingvă specifică unui 
spaţiu socio-cultural bine determinat. 

